Document ID: /roh_data/filtered/fineweb-2-filterrobots_roh.jsonl.gz/36938

Ils Svizzers han dominà la partida ed èn ids en avantatg cun 1:0 en la 27avla minuta tras Eren Derdiyok.
Il segund gol per la Svizra ha Stephan Lichtsteiner marcà en l’83avla minuta quai suenter ina flanca da Ricardo Rodriguez. L’equipa naziunala avess era pudì marcar dapli gols. Cunter las equipas pitschnas ha la Svizra dentant savens bregias. Trais giadas dentant ha la Svizra tutgà l’aluminium.
Nov record
Cun la quarta victoria en il quart gieu da qualificaziun marcà l’equipa svizra in nov record. Grazia a quests trais puncts maina la Svizra la gruppa B. La qualificaziun per ils campiunadis mundials il 2018 en Russia cuntinuescha ils 25 da mars a Genevra cunter la Lettonia.
RR actualitad 06:00